ไปทำธุระกับคุณแม่ ปรากฏว่าจะบ่ายสามยังไม่ได้กินข้าวเที่ยง งานนี้เลยพามากินร้านอาหารจีนดี ๆ กันเลย (กลัวถูกเหวี่ยง^^")

ร้านนี้อยู่ใน the Paseo  ริมถนนกาญจนาภิเษก  ตัวร้านมองเห็นมาแต่ไกล  ภายในหรูหราตามแบบภัตตคารจีน โต๊ะนั่งมีเกือบยี่สิบตัว  แต่ตอนที่ไปนั้นเป็นช่วงบ่าย ๆ จึงไม่มีลูกค้าเลย  นอกจากประทับใจการแต่งร้านแล้ว ขอชมบริกรที่ต้อนรับดีมากกว่า

งานนี้ไม่ค่อยสนใจเมนูแนะนำร้านใด ๆ ทั้งสิ้น  อาศัยเปิดเมนูเห็นอะไรน่ากินก็สั่งเลยครับ  ก็ได้ออเดิร์ฟร้อนมาหนึ่งที่  (350) มีทั้งไส้กรอก  กระเพาะปลาผัดแห้ง (มั้ง) ขนมจีบ ฯลฯ คือไม่รู้ว่ามันอร่อยหรือว่าหิวนะ  แต่จานนี้หมดไวมากกก กินกันเงี่ยบเลย 555

อีกเมนูเป็นกระเพาะปลาเนื้อปู หนึ่งหม้อกลาง  350  รสไม่จัด เพื่อให้คนกินเลือกปรุงตามใจ  อร่อยดีครับ แต่ตัวกระเพาะปลา กับเนื้อปูออกจะน้อยไปสักหน่อย

อีกจานจำชื่อไม่ได้แล้ว  เป็นหมูผัดกับพริกหวาน  165  รสชาติก็โอเคครับ  กินกับข้าวสวยร้อน ๆ ก็อร่อยดี

ด้านอาหารและบรรยากาศนั้นเยี่ยมหมดครับ  เมนูนั้นชอบมากชอบน้อยต่างกันไปบ้าง แต่เรื่องราคานั้นสูงอยู่เหมือนกัน  กับข้าวแบบไม่มีอะไรมาก สั่งแค่พอประทังหิว แต่ค่าเสียหายสามคนซัดไปพันสองกว่า ๆ  นี่ถ้ากินแบบฟูลคอร์สนี่จะเท่าไหร่ยังไม่อยากนึก

แต่ทั้งหมดนี่  คุณแม่ปลาบปลึ้มมาก  ชอบไปหมด บอกว่าคราวหน้าให้พามากินอีก!!! (สงสัยหายโมโหหิวแล้ว  งานนี้รอดตัวไปได้อย่างฉิวเฉียด ^^")
